మన ప్రజాస్వామ్యంలో వ్యక్తుల కలలు సాకారంచెన్నై ‘సంకల్ప్ సే సిద్ధి’ సభలో స్మృతి ఇరానీచెన్నై, సెప్టెంబరు 1 (ఆంధ్రజ్యోతి): వినయవంతులైన వ్యక్తుల కలలకు భారతీయ ప్రజాస్వామ్యం రెక్కలిస్తుందని కేంద్ర జౌళి, సమాచార, ప్రసారశాఖ మంత్రి స్మృతి ఇరానీ అన్నారు. అందుకు ప్రధాని నరేంద్ర మోదీ, రాష్ట్రపతి రామనాథ్ కోవింద్ల విజయ ప్రస్థానమే నిదర్శనమని చెప్పారు. చెన్నైలోని వేల్స్ విశ్వవిద్యాలయంలో శుక్రవారం నిర్వహించిన ‘సంకల్ప్ సే సిద్ధి’ కార్యక్రమంలో ముఖ్య అతిథిగా పాల్గొన్న స్మృతి ఇరానీ విద్యార్థులను ఉద్దేశించి మాట్లాడారు. ‘‘ఇతరుల ఇళ్లలో పనిచేస్తూ కుటుంబాన్ని పోషించిన ఓ తల్లికి బిడ్డ (మోదీ), రైల్వేస్టేషన్లో టీ విక్రయించే ఒక బాలుడు (మోదీ) దేశానికి ప్రధానమంత్రి అవుతాడని మీలో ఎవరైనా ఊహించి ఉంటారా? మన భారతీయ ప్రజాస్వామ్యం గొప్పతనం అదే. సామాన్యుల కలలకు రెక్కలు ఇచ్చే ప్రజాస్వామ్యంలో జీవిస్తున్నందుకు గర్విస్తున్నాను. మన రాష్ట్రపతి అట్టడుగు వర్గానికి చెందినవారు. అంకుఠిత  దీక్ష, కఠోర శ్రమతో ఉన్నత శిఖరాలకు చేరుకున్నారు. ఉప రాష్ట్రపతి ఒక రైతు కుటుంబం నుంచి వచ్చారు. కరెంటు కూడా లేని గ్రామం నుండి వచ్చిన ప్రధాని మోదీ ఈ రోజు దేశ ప్రజలకి వెలుగులు పంచుతున్నారు’’ అని అన్నారు. క్విట్ ఇండియా ఉద్యమానికి 75 సంవత్సరాలు పూర్తైన సందర్భంగా స్వాతంత్య్ర సమరయోధుల త్యాగాలను, దేశ రక్షణకు పాటుపడుతున్న సైన్యం సేవల్ని కొనియాడుతూ.. సుసంపన్న భారతావని కోసం కృషి చేయాలని విద్యార్థులను కోరారు. అనంతరం అవినీతి, కుల, మతభేదాలకు వ్యతిరేకంగా విద్యార్థులతో ‘సంకల్ప్ సే సిద్ధి’ ప్రతిజ్ఞ చేయించారు.
mana prajaaswaamyamlo vyaktula kalalu saakaaranchennai ‘sankalp see siddhi’ sabhalo smruti iraaneechennai, septembaru 1 (aandhrajyoti): vinayavantulaina vyaktula kalalaku bhaarateeya prajaaswaamyam rekkalistundani kendra jauli, samachara, prasaarasaakha mantri smruti irani annaru. anduku pradhaani narendra modii, rashtrapati ramanath kovindla vijaya prasthaaname nidarsanamani cheppaaru. chennailooni wales vishwavidyaalayamlo sukravaaram nirvahinchina ‘sankalp see siddhi’ kaaryakramamlo mukhya atithigaa palgonna smruti irani vidyaarthulanu uddesinchi matladaru. ‘‘itarula illalo panichestuu kutumbaanni pooshinchina oo talliki bidda (modii), railvestationlo t vikrayinche oka baludu (modii) deshaniki pradhaanamantri avutaadani meelo evaraina oohinchi untara? mana bhaarateeya prajaaswaamyam goppatanam adhe. saamaanyula kalalaku rekkalu iche prajaaswaamyamlo jeevistunnanduku garvistunnanu. mana rashtrapati attadugu vargaaniki chendinavaaru. ankuthita  deeksha, kathora shramatho unnata sikharaalaku cherukunnaru. upa rashtrapati oka raitu kutumbam nunchi vachaaru. karentu kuudaa laeni graamam nundi vachina pradhaani modii ee roju desha prajalaki velugulu panchutunnaaru’’ ani annaru. kwit india udyamaaniki 75 samvatsaraalu puurtaina sandarbhamgaa swaatantyra samarayodhula tyaagaalanu, desha rakshanaku paatupadutunna sainyam sevalni koniyaadutuu.. susampanna bhaaratavani kosam krushi cheyalani vidyaarthulanu koraru. anantaram avineeti, kula, matabhedaalaku vyatirekamgaa vidyaarthulatho ‘sankalp see siddhi’ pratigna cheyinchaaru.